Document ID: /roh_data/filtered/fineweb-2-filterrobots_roh.jsonl.gz/18015

Las autoritads svizras online
En la gronda part dals pajais duvrais Vus ina permissiun da lavur per che Vus possias exercitar là in'activitad da gudogn. Per regla survegnis Vus quella, sche Vus avais in contract da lavur.
Sche Vus na vegnis betg spedids d'ina firma svizra a l'exteriur vegn il dretg dal pajais da destinaziun a valair per Voss contract da lavur nov. Quai chattais Vus recumandaziuns dal DFAE davart ils contracts da lavur.
Suenter che Vus avais bandunà la Svizra, stuais Vus pajar Vossas taglias en il pajais da destinaziun. En tscherts cas limitads stuais Vus però pajar vinavant taglias en Svizra, numnadamain, sche Vus possedais immobiglias en Svizra u sche Vus lavurais mintgatant en Svizra. Cun blers pajais ha la Svizra fatg cunvegnas davart l'imposiziun dubla da taglia per evitar che Vus stoppias pajar duas giadas taglia sin Vossas entradas u sin Vossa facultad.